fi fi fi fi fi fi fi fi fi fi fi fi fi fi eo la fi fi fi fi fi fi fi nl pt fi it fi fi fi fi it fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi eo la fi fi fi fi fi fi fi nl pt fi it fi fi fi fi it fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fr fi fi fi als en fi fi fi fi als en fi fi fi fi fi fi fi fi fi fi fi fi
Johan on työmarkkinat: Hyvää edunvalvontaa - Farmasialiitto
Kirjaudu jäsensivulle Ajankohtaista Blogi Tapahtumakalenteri Fimnet Mortteli Verkkokauppa
Lääkehoidon arvioinnin (LHA) osaamisen tunnustaminen
Vuoden Farmaseutti ja Vuoden Proviisori
Lääketeollisuuden ja terveydenhuollon ammattilaisten yhteistyö
Muut toimielimet ja verkostot
FLOpin hallitus ja paikallistoimijat
Lääkehoidon arvioinnin (LHA) osaamisen tunnustaminen
Työskentely valtiosektorilla ja yliopistolla
Työskentely lääketeollisuudessa ja lääketukkukaupassa
Työskentely sairaalassa ja terveyskeskuksessa
Vuoden Farmaseutti ja Vuoden Proviisori
Lääketeollisuuden ja terveydenhuollon ammattilaisten yhteistyö
Muut toimielimet ja verkostot
FLOpin hallitus ja paikallistoimijat
Johan on työmarkkinat: Hyvää edunvalvontaa
Johan on työmarkkinat: Hyvää edunvalvontaa
22.08.2016 | Blogi - Johan on työmarkkinat!
Viime kuukausien aikana olen pohdiskellut paljon työmarkkinaedunvalvonnan peruskysymyksiä muun muassa sitä, millaista on hyvä edunvalvonta ammattiliitossa. Oma motivaationi työmarkkina-alan töihin on lähtenyt halusta vaikuttaa paremman suomalaisen työelämän puolesta. Onnekseni olen huomannut tulleeni Farmasialiitossa kaltaisteni seuraan. Farmasialiiton henkilöstöllä, luottamushenkilöillä ja tuntemillani jäsenillä on vahva yhteinen halu tehdä edunvalvontaa yhteisten ja Farmasialiiton omien tavoitteiden puolesta.
Farmasialiitto vaikuttaa parempaan työelämään työehtosopimusten kautta. Keskeistä vaikuttamistyötä on farmaseuttien ja proviisorien palkkauksen ja muiden työ- ja virkasuhteiden ehtojen parantaminen. Viime kuukausina Farmasialiitto on käynyt Kilpailukykysopimuksen mukaisia soveltamisneuvotteluja. Tässä tilanteessa hyvä edunvalvonta on muuntunut myös toiminnaksi, jolla torjutaan mahdollisia työehtoihin kohdistuvia heikennyspyrkimyksiä niin hyvin kuin se vain on mahdollista.
Hyvä edunvalvonta takaa liittoon kuuluvalle työttömyysturvan lisäksi työsuhdeturvaa. Apunasi työsuhdeasioissa ovat Farmasialiiton tai JUKO:n luottamusmiehet. Jäsenenä voit ottaa yhteyttä liiton asiantuntijoihin, jolloin saat asiantuntijoiden asiantuntemuksen käyttöösi. Hyvä edunvalvonta on kiinni myös jäsenestä itsestään ja kannattaakin tarkistaa mieltä askarruttavat työsuhdeasiat riittävän ajoissa paikallisesti ehdotettujen muutosten laillisuuden varmistamiseksi.
Farmasialiiton tarjoamista urapalveluista ja työsuhdeneuvonnasta jäsenellä on mahdollista saada tukea työuralle ja palkkaneuvotteluun, kun tavoitteena on työuran eteneminen ja palkkauksen parantaminen itsenäisesti neuvotellen. Tässä ajassa farmaseutin ja proviisorin omat henkilökohtaiset neuvottelu- ja edunvalvontataidot ovat tärkeä osa työmarkkinaosaamista. Hyvään edunvalvontaan kuuluvat lisäksi Farmasialiiton järjestämät koulutukset ja kurssit, joilla jaetaan tietoa ajankohtaisista työmarkkina- ja ammatillisista asioista. Liiton tilaisuuksissa tapahtuu verkostoitumista kollegojen kanssa, jolloin edunvalvontakin muuttuu yhteiseksi ponnistukseksi.
Hyvään edunvalvontaan kuuluvat myös alan työllisyyden ja työttömyyden seuranta. Farmasian alan työllisyystilanne on ollut pitkään melko hyvä. Farmasialiitto pyrkii toiminnallaan tekemään farmaseuttien ja proviisorien osaamista tunnetuksi ja näkyväksi, jotta alan asiantuntijoiden osaaminen huomattaisiin työmarkkinoilla entistäkin paremmin. Myös työmarkkinaratkaisuissa pyrimme siihen, että alan työllisyys säilyy jatkossakin hyvänä.
Yhdessä teemme töitä farmaseuttien ja proviisorien etujen vaalimiseksi ja jäsenien parhaaksi. Mitä hyvä edunvalvonta merkitsee juuri sinulle arvoisa jäsenemme?
Johan on työmarkkinat! -blogi on Farmasialiiton työmarkkinatiimin asiantuntijoiden kirjoittama. Käsittelemme blogeissamme ajankohtaisia tai muuten vain mielenkiintoisia lääkealan työmarkkinaedunvalvontaan liittyviä aiheita. Tekstit edustavat kirjoittajien kokemuksia ja näkemyksiä eivätkä ne ole välttämättä Farmasialiiton virallisia kannanottoja. Julkaisemme noin kerran tai kaksi kertaa kuukaudessa uuden tekstin, poikkeuksena heinäkuu, jolloin kirjoittajat ovat kesätauolla. Välillä blogissa saattaa esiintyä myös vierailevia kirjoittajia.
Puh. 029 7010 1091
Puh. 029 7010 1090
Työsuhdeasioihin ja jäsenyyteen liittyvät yhteydenotot joko puhelimitse palvelunumeroihin, sähköpostitse tai nettiajanvarauksen kautta. Muissa asioissa voit jättää yhteydenottopyynnön tällä lomakkeella.